**ZMLUVA O DIELO**

uzavretá podľa ustanovenia § 536 a nasl. Zákona č. 513/1991 Zb. Obchodného zákonníka v znení neskorších predpisov.

č. objednávateľa : **Z - .../2009** č. zhotoviteľa :

# **Čl. 1. Zmluvné strany**

**1.1. Objednávateľ** : **SLOVENSKÁ SPRÁVA CIEST**

Miletičova 19, 826 19 Bratislava

Štatutárny orgán : Ing. Roman Žembera - generálny riaditeľ

Osoba oprávnená podpísať zmluvu : **Ing. Peter Polešenský**, riaditeľ SSC IVSC,

Skuteckého 32, 974 23 Banská Bystrica

Osoby oprávnené rokovať

- vo veciach technických : Ing. Vladimír Sobol, námestník úseku správy

a prevádzky ciest

- vo veciach zmluvných : Ing. Hana Hasprová, vedúca oddelenia verejného obstarávania ciest

Bankové spojenie : Štátna pokladnica

číslo účtu : 7000135433/8180

IČO : 00 33 28

DIČ : 2021067785

Telefón, fax : 048/4143232; 048/4143424

Právna forma : Štátna rozpočtová organizácia zriadená Ministerstvom dopravy, pôšt a telekomunikácií SR zriaďovacou listinou č. 5854/M – 95 zo dňa 7.12.1995, v úplnom znení pod č. 316/M – 2005 zo dňa 14.februára 2005, zmenená rozhodnutím MDPT SR č. 100 z 11. mája 2006

(ďalej len „objednávateľ“)

* 1. **ZHOTOVITEĽ**

Názov a sídlo : EUROVIA – Cesty, a.s.

Osloboditeľov 66

040 17 Košice

Štatutárny orgán : **Eric Rouffet – generálny riaditeľ a člen**

**predstavenstva a.s.**

**Ing. Juraj Dančišín – obchodný riaditeľ**

**a podpredseda predstavenstva a.s.**

**Ing. Ján Kravčák – finančný riaditeľ a prokurista a.s.**

Zastúpený :

Zapísaný v obchodnom registri Okresného súdu v Košiciach I., vl. Č. 248/V, odd Sa

Osoby oprávnené rokovať vo veciach

zmluvných : Ing. Tibor Fuchs – riaditeľ závodu Stred

technických : Ing. Tibor Fuchs – riaditeľ závodu Stred

Bankové spojenie : CALYON S.A. – pobočka zahraničnej banky

Číslo účtu : 402053009/8020

IČO : 31 651 518

IČ DPH : SK 2020490274

Právna forma : akciová spoločnosť

Telefón, fax : 045/52 49 110, 045/52 49 118

E-mail : tibor.fuchs@eurovia.sk

(ďalej len „zhotoviteľ“)

**Preambula**

Táto zmluva sa uzatvára ako výsledok verejného obstarávania v zmysle § 3 zákona č. 25/2006 Z.z. o verejnom obstarávaní a o zmene doplnení niektorých zákonov v znení neskorších predpisov (ďalej len „zákon o verejnom obstarávaní“). Objednávateľ na obstaranie predmetu tejto zmluvy použil postup verejného obstarávania – podlimitná zákazka.

**Článok 2.**

**Predmet zmluvy**

* 1. Touto zmluvou o dielo (ďalej len „zmluva“) sa zhotoviteľ zaväzuje, že v rozsahu a za podmienok dohodnutých v tejto zmluve zrealizuje pre objednávateľa stavebné práce na stavbe:

**„I/66 Vaľkovňa – Šumiac“**

(ďalej len „dielo“)

* 1. Objednávateľ sa zaväzuje dokončené dielo bez vád a nedorobkov od zhotoviteľa prevziať a zaplatiť zmluvne dohodnutú cenu.

**Článok 3.**

**Rozsah prác a vykonávanie diela**

* 1. Záväzným podkladom pre vykonanie diela v zmysle čl. 2 je oznámenie objednávateľa o prijatí ponuky č.j. .......................... zo dňa ........................ a ponuka zhotoviteľa zo dňa ........................
  2. Miestom uskutočnenia stavebných prác je úsek cesty I/66 v km 167,500 – 169,600 v k.ú. Vaľkovňa a Šumiac.
  3. Rozsah prác je stanovený v prílohe č. 1 k tejto zmluve.
  4. Ak sa vyskytnú rozpory v dokumentoch a plnení zmluvy, dokumenty majú nasledovnú prioritu:

1. Zmluvy o dielo,
2. Ponuka zhotoviteľa,
   1. Práce budú realizované za premávky s usmernením dopravy dočasným dopravným značením v súlade s odsúhlaseným návrhom dočasného dopravného značenia.
   2. Zhotoviteľ uskutoční práce vo vlastnom mene a na vlastnú zodpovednosť.
   3. Zhotoviteľ bude pri plnení predmetu zmluvy postupovať s odbornou starostlivosťou na vysokej profesionálnej úrovni. Zaväzuje sa dodržiavať všeobecne záväzné predpisy (stavebný zákon, ktorý stanovuje zásady pre výstavbu, zákon č. 254/1998 Z.z. o verejných prácach) a podmienky tejto zmluvy. Zhotoviteľ sa bude riadiť východiskovými podkladmi objednávateľa, pokynmi objednávateľa, zápismi a dohodami oprávnených pracovníkov zmluvných strán, rozhodnutiami a vyjadreniami dotknutých orgánov štátnej správy.
   4. Počas vykonávania prác na diele zhotoviteľom má tento právo hospodárenia na predmetnom diele. Pokiaľ objednávateľ začne svojvoľne využívať neodovzdané a neprebraté dielo, zodpovedá za všetky škody spôsobené na diele.
   5. Zhotoviteľ zodpovedá za škody a uplatnené sankcie orgánov a organizácií, ktoré počas výstavby spôsobí.
   6. Objednávateľ má právo dožadovať sa voči zhotoviteľovi, aby odstránil chyby, ktoré spôsobil nesprávnym vyhotovením a to priebežne.

**Článok 4.**

**Cena diela a platobné podmienky**

4.1 Cena za vykonanie diela je určená dohodou zmluvných strán v zmysle zákona č. 18/1996 Z.z. o cenách v znení neskorších predpisov a v zmysle vyhl. MF SR 87/1996 Z.z., ktorou sa zákon o cenách vykonáva v znení neskorších predpisov

4.2 Cena stavebných prác predstavuje nasledovnú čiastku vyjadrenú v eurách a v Sk a  pri konverznom kurze 1 EUR = 30,1260 Sk:

|  |  |
| --- | --- |
| Zmluvná cena celkom bez DPH | **733 323,02 €** |
| 22 092 089,30 Sk |
| DPH 19% | 139 331,37 € |
| 4 197 496,97 Sk |
| **Zmluvná cena celkom s DPH** | **872 654,39 €** |
| 26 289 586,27 Sk |

**Slovom: osemstosedemdesiatdvatisíc šesťstopäťdesiatštyri a 39/100 EUR**

4.3. V jednotkových cenách sú zahrnuté náklady na dodatočnú úpravu pracovných škár obrusnej verstvy, t.j. vyfrézovanie drážky 10/20mm, vyčistenie, napenetrovanie a zaliatie dodatočnou pružnou zálievkou, výškovú úpravu nivelety 10m pre železničným priecestím, prenosné dopravné značenie.

4.4 Jednotkové ceny uvedené v prílohe č.1 sú pevné a nemenné počas platnosti zmluvy.

4.5 V prípade, že vzniknú počas realizácie naviac práce, tieto budú ocenené sadzbami a cenami uvedenými v rozpočte zhotoviteľa, predloženého v rámci ponuky.

4.6 Ak rozpočet tieto ceny a sadzby neobsahuje, zhotoviteľ spracuje ich kalkuláciu, ktorú odsúhlasí s objednávateľom. Do ceny sa premietnu ekonomicky oprávnené náklady obstarania, spracovania a obehu tovaru a primeraný zisk v rozsahu podľa § 2 ods. 3 zákona č. 18/1996 Z.z.

4.7 Podkladom pre úhradu ceny za vykonané a odovzdané práce bude zhotoviteľom vystavená faktúra na základe objednávateľom potvrdeného súpisu vykonaných prác spracovaného overiteľným spôsobom v rozsahu skutočne zrealizovaných prác do výšky zmluvnej ceny pri použití sadzieb uvedených v rozpočte (ocenený výkaz výmer v ponuke) pre každú položku. Splatnosť faktúry je 30 dní od jej doručenia objednávateľovi na adresu SSC IVSC, Skuteckého 32, 974 23 Banská Bystrica. Faktúra musí obsahovať náležitosti daňového dokladu.

4.8 Na základe dohody zmluvných strán objednávateľ overí a potvrdí výmery a ceny fakturovaných prác, ktoré považuje za správne a

1. uhradí zhotoviteľovi 90% z dohodnutej ceny s DPH v lehote do 30 dní odo dňa doručenia faktúry na adresu objednávateľa SSC IVSC Banská Bystrica, Skuteckého 32, 974 23 Banská Bystrica,
2. zadrží zhotoviteľovi 10% z dohodnutej ceny s DPH do preukázania splnenia kvalitatívnych parametrov pri odovzdávaní a preberaní práce alebo jej ucelenej časti.

4.9 Čiastka na úhradu, na ktorú má zhotoviteľ nárok bude vyčíslená v  eurách a úhrada bude vykonaná v eurách.

4.10 V prípade, že objednávateľ neuzná resp. opraví niektoré položky alebo iné náležitosti faktúry, faktúru vráti zhotoviteľovi na prepracovanie. Počas tejto doby sa nepočíta lehota na úhradu podľa bodu 5.4

4.11 Stavebno-technický dozor objednávateľa môže kedykoľvek opraviť alebo neuznať ktorúkoľvek položku potvrdenú v predchádzajúcich faktúrach alebo na základe novších informácií, môže znížiť podiel ktorejkoľvek položky potvrdenej predtým, pokiaľ tieto zhotoviteľ nevykoná v súlade so zmluvou.

4.12 Objednávateľ je oprávnený pred uplynutím lehoty splatnosti vrátiť bez zaplatenia faktúru, ktorá neobsahuje niektorú z náležitostí alebo má iné chyby v obsahu. Spolu s vrátenou faktúrou musí uviesť dôvod vrátenia,

4.13. Zhotoviteľ je povinný, podľa povahy nesprávnosti, faktúru po opravení opätovne vystaviť. Oprávneným vrátením prestáva plynúť lehota splatnosti. Celá lehota plynie znovu odo dňa doručenia (odovzdania) opravenej alebo nanovo vyhotovenej faktúry objednávateľovi.

**Článok 5.**

**Čas plnenia**

5.1

a)Začatie realizácie diela: dňom odovzdania staveniska

1. Dokončenie realizácie diela: do **30** dní od odovzdania staveniska zhotoviteľovi
2. Stavenisko bude odovzdané do: 7 dní od podpísania zmluvy o dielo oboma zmluvnými

stranami

1. V prípade omeškania odovzdania staveniska z viny objednávateľa nie je zhotoviteľ v omeškaní s plnením svojho záväzku o toľko dní, o koľko dôjde k omeškaniu odovzdania staveniska.

#### Čl. 6

#### Stavenisko a stavebný denník

Stavenisko je priestor určený na stavbu. Pri zriadení, usporiadaní, vybavení a likvidácií sa dodržujú ustanovenia o všeobecných technických požiadavkách na výstavbu podľa zákona č. 50/1976 Zb. o územnom plánovaní a stavebnom poriadku v znení neskorších predpisov (ďalej len „Stavebný zákon“) a vyhlášky č. 374/1990 Zb. o bezpečnosti práce a technických zariadení pri stavebných prácach.

6.1. Objednávateľ zápisnične odovzdá zhotoviteľovi stavenisko bez prekážok a práv tretích osôb do 7 dní od podpísania zmluvy o dielo oboma zmluvnými.

6.2. Účastníci výstavby sú povinní dodržiavať zásady BOZP na stavenisku v zmysle prílohy č. 2 k ZoD.

6.3. V zápisnici z odovzdania staveniska musí byť uvedené, či stavenisko je v stave spôsobilom na začatie a realizáciu prác na diele v súlade so zmluvou.

6.4 Zhotoviteľ bude viesť na stavbe stavebný denník, do ktorého bude zapisovať všetky skutočnosti dôležité pre plnenie zmluvy.

6.5 Zhotoviteľ je povinný viesť na stavbe stavebný denník v súlade so Stavebným zákonom a vyhláškou MŽP SR č. 453/2000 Z. z. od dňa prevzatia staveniska až do odstránenia poslednej vady resp. nedorobku, zisteného pri kolaudácii stavby. Zápisy do neho robí zhotoviteľ v deň, kedy boli práce vykonané alebo nastali okolnosti, ktoré je potrebné riešiť. Stavebný denník musí byť na stavbe trvalo prístupný stavebno-technickému dozoru objednávateľa, prípadne iným osobám, ktoré majú právo robiť v ňom zápisy alebo kontroly.

6.6 Do denníka sa budú zapisovať všetky skutočnosti rozhodujúce pre plnenie zmluvy, najmä tieto údaje:

6.6.1. Denný zápis:

* dátum (deň, mesiac, rok),
* údaje o počasí, maximálna a minimálna teplota,
* údaje o pracovnej dobe, jej začiatok a koniec, smennosť,
* pracovníci a ich počty, mechanizmy,
* časový postup prác na stavbe, orientačný výkaz výmer dodávok, stavebných a montážnych prác.

6.6.2. Ostatné údaje, napr.:

1. vyjadrenie odborného technického dozoru objednávateľa k zápisom zhotoviteľa v stavebnom denníku a naopak,
2. vyjadrenie projektanta k zápisom v stavebnom denníku, záznamy z vykonávaného autorského dozoru projektanta,
3. prerušenie stavebných prác s odôvodnením,
4. záznam o okolnostiach, ktoré majú vplyv na postup prác,
5. zápisy o vykonaných skúškach,
6. uloženie resp. likvidácia odpadov,
7. zmeny a odchýlky vykonávaných prác od schválenej projektovej dokumentácie,
8. zápisy o dohodách zhotoviteľa s objednávateľom a projektantom,
9. požiadavky odborného technického dozoru objednávateľa na odstránenie vád v priebehu realizácie diela,
10. škody na stavbe,
11. zoznam príloh a dokladov stavebného denníka.

6.7 Objednávateľ je povinný sledovať záznamy v  stavebnom denníku a najmenej 1 x za 2 dni sa k nim vyjadriť. V opačnom prípade sa predpokladá, že so zápisom súhlasí.

6.8 Okrem zástupcov zhotoviteľa, objednávateľa môžu do stavebného denníka vykonávať záznamy poverení zástupcovia príslušných orgánov štátnej správy.

6.9 Zápisy v stavebnom denníku sa nepovažujú za zmenu zmluvy, ale slúžia ako podklad pre vyhotovenie dodatkov ku zmluve.

6.11 Zhotoviteľ je povinný pred každou časťou diela, ktorá má byť podľa zmluvy zakrytá, vyzvať najneskôr 2 dni vopred stavebný dozor objednávateľa k prevzatiu prác. Ak sa objednávateľ k prevzatiu, hoci bol riadne vyzvaný, nedostaví, zhotoviteľ to bude považovať za súhlas na ďalší postup prác.

#### Čl. 7

#### Osoby oprávnené zastupovaním zmluvných strán

7.1. Zamestnanci zhotoviteľa

Zhotoviteľ zamestná buď tých vedúcich pracovníkov, ktorí sú menovite uvedení v tejto zmluve a budú vykonávať funkcie určené podľa tohoto zoznamu, alebo iných pracovníkov schválených objednávateľom. Objednávateľ bude súhlasiť s prípadným vystriedaním vedúcich pracovníkov iba vtedy, ak kvalifikácia, schopnosti a príslušné skúsenosti nových pracovníkov sú rovnaké, alebo lepšie než u pracovníkov uvedených v predmetnom zozname.

7.1.1. Ak objednávateľ požiada zhotoviteľa, aby odvolal pracovníka zo stavby, ktorý patrí do jeho personálu, alebo pracovných síl a uvedie dôvody na jeho odvolanie, potom zhotoviteľ musí zaistiť, že takýto pracovník opustí stavbu do 3-och dní a že nebude mať žiadne ďalšie väzby s prácami v rámci predmetnej stavby.

7.1.2. Zamestnanci zhotoviteľa oprávnení rokovať v jeho mene ohľadne realizácie predmetného diela, okrem osôb uvedených v  identifikačných údajoch sú :

|  |  |  |
| --- | --- | --- |
| *Titul, meno, priezvisko* | *funkcia* | *zastúpenie v rámci realizácie diela* |
| **Ing. Karol Harman** | stavbyvedúci | Vo veciach realizačných |
| **x** | x | x |

7.2. Zamestnanci objednávateľa

7.2.1. Zamestnanci objednávateľa oprávnení rokovať v jeho mene ohľadne realizácie predmetného diela, okrem osôb uvedených v identifikačných údajoch sú :

|  |  |  |
| --- | --- | --- |
| *Titul, meno, priezvisko* | *funkcia* | *zastúpenie v rámci realizácie diela* |
| **Ing. Vladimír Sobol** | námestník úseku správy a prevádzky | vo veciach technických a realizačných |
| **Ing. Erika Pulišová** | hl. zamest. správy a prevádzky | vo veciach technických a realizačných |
| **Ing. Sluková Eva** | vedúca laboratória IVSC | vo veciach kvality |
| **Ján Bacík** | koordinátor bezpečnosti | vo veciach BOZP |

**Článok 8**

**Vlastníctvo na zhotovovanej veci**

8.1 Dňom nadobudnutia platnosti a účinnosti zmluvy, najskôr však zápisničným odovzdaním staveniska sa stáva zhotoviteľ s odkazom na ustanovenie § 542 obchodného zákonníka vlastníkom zhotovovanej veci až do jej zápisničného odovzdania a prevzatia objednávateľom.

8.2 Počas tejto doby je zhotoviteľ zodpovedný za všetky škody, ktoré sa na zhotovovanej veci vyskytnú.

8.3 Všetky materiály na stavenisku, technologické zariadenie, stavebné vybavenie, pomocné, trvalé konštrukcie (objekty) a časť diela rozpracovaná ku dňu zastavenia prác sa považuje za vlastníctvo objednávateľa a sú mu k dispozícii ak sa od zmluvy odstúpi kvôli jej podstatnému porušeniu zo strany zhotoviteľa.

#### Čl. 9

#### Kvalitatívne podmienky diela

9.1 Zhotoviteľ zrealizuje predmet zmluvy v členení a množstve podľa požiadaviek objednávateľa so zodpovednosťou za kvalitu prác v súlade s Technickými podmienkami č. 05/2007 „Katalóg technológií na opravu základných typov porúch vozoviek“ vydaným SSC Bratislava, podľa prílohy A, B, príslušných slovenských právnych predpisov a slovenských technických noriem, alebo verejne dostupných technických špecifikácií a podkladov objednávateľa.

9.2 Zhotoviteľ predloží vyhlásenie zhody na použité stavebné výrobky a materiály, v prípade potreby doplnené certifikátom, v zmysle zákona č. 90/1998 z.z. o stavebných výrobkoch v znení neskorších predpisov.

9.3 Požadované vlastnosti stavebných materiálov, stavebnej zmesi a hotovej úpravy sa budú overovať v štádiu prípravy materiálov, počas celej realizácie a po ukončení realizácie počiatočnými skúškami typu (preukaznými), kontrolnými a preberacími skúškami. Na stavbu bude vypracovaný *Kontrolný a skúšobný plán stavby* (KSPS).

9.4 V rámci počiatočných skúšok typu (preukazných) sa pre recyklovaný materiál a zmes recyklovaného materiálu obaľovaného za studena vykonajú skúšky a overí zhoda vlastností s požiadavkami preukazných skúšok podľa prílohy B technických podmienok TP 05/2007 „Katalóg technológií na opravu základných typov porúch vozoviek“.

9.5 Na hotovej vrstve sa skontrolujú parametre uvedené v tabuľke č. 31 prílohy B technických podmienok TP 05/2007 „Katalóg technológií na opravu základných typov porúch vozoviek“.

9.6 V prípade, že zhotoviteľ zabuduje materiály resp. zmesi bez odsúhlasenia objednávateľom bude znášať dôsledky z porušenia tejto podmienky a to:

1. ak sa dodatočne preukáže, že počiatočná skúška typu je nevyhovujúca a zabudované materiály resp. zmesi nezodpovedajú požadovaným kvalitatívnym parametrom je zhotoviteľ povinný urobiť po dohode s objednávateľom opatrenia na nápravu, napr. nahradiť tieto vyhovujúcimi materiálmi a pod. náklady s tým spojené hradí v plnej výške zhotoviteľ.
2. ak sa dodatočne preukáže, že počiatočná skúška typu je vyhovujúca zaplatí zhotoviteľ zmluvnú pokutu.

9.7 Počet, druh a rozsah skúšok bude uvedený v skúšobnom pláne stavby v zmysle článku 20.6 tejto zmluvy.

9.8 Vlastnosti stavebných materiálov a hotovej úpravy sa budú overovať v štádiu prípravy materiálov, počas celej realizácie a po ukončení realizácie. Budú vypracované tieto plány a vykonané nasledovné skúšky:

- *Kontrolný a skúšobný plán stavby* (KSPS)

*- Počiatočné skúšky typu (preukazné skúšky)*

*- Kontrolné skúšky*

*- Preberacie skúšky*

**Čl. 10**

##### Odovzdanie a prevzatie, zodpovednosť za vady a záručná doba

10.1 Zhotoviteľ oznámi objednávateľovi písomne, cestou stavebného denníka, že dielo je ukončené a pripravené na odovzdanie. Objednávateľ sa zaväzuje ukončené dielo prevziať do 5 pracovných dní.

10.2 K preberaciemu konaniu zhotoviteľ predloží: stavebné deníky, finančné odúčtovanie stavby, kontrólny a skúšobný plán stavby a ďalšie doklady a dokumenty, ktoré sú potrebné k prevzatiu diela.

10.3 Zmluvné strany spíšu o odovzdaní a prevzatí diela zápisnicu, v ktorej sa zhodnotí kvalita vykonaných prác, bude obsahovať súpis zistených vád a nedorobkov, termíny na ich odstránenie a vyhlásenie objednávateľa, že odovzdávané dielo preberá.

10.4 Vady zjavné pri preberaní diela je objednávateľ povinný reklamovať hneď v zápise o prevzatí, v opačnom prípade právo zo zodpovednosti za tieto vady zaniká.

10.5 Objednávateľ nie je oprávnený odmietnuť prevzatie diela pre vady, pôvod ktorých spočíva v zmenách a pokynoch nariadených objednávateľom.

10.6 Zhotoviteľ zodpovedá za to, že predmet tejto zmluvy bude zhotovený podľa podmienok ZoD, všetkých jej príloh, jej prípadných dodatkov a že počas záručnej doby bude mať vlastnosti dohodnuté v tejto zmluve.

10.7 Zhotoviteľ zodpovedá za vady, vzniknuté po odovzdaní predmetu zmluvy, ak boli spôsobené porušením jeho povinností.

10.8 Viditeľné vady diela, musí objednávateľ uviesť najneskôr v zápisnici z odovzdania a prevzatia predmetu zmluvy a v prípade ich výskytu objednávateľ predmet zmluvy neprevezme.

10.9 Záručná doba na vykonané dielo je 60 mesiacov od zápisničného odovzdania a prevzatia diela objednávateľovi. Oznámenie vád musí byť podané len písomne bez zbytočného odkladu po tom, čo ich objednávateľ zistil a v záručnej dobe, inak je neplatné. Musí obsahovať označenie vád, ako sa prejavujú a prípadne návrh vysporiadania vád.

10.10 Zmluvné strany sa dohodli, že počas záručnej doby má objednávateľ právo požadovať a zhotoviteľ povinnosť bezplatne odstrániť zistené a reklamované vady.

10.11 Zhotoviteľ sa zaväzuje začať s odstraňovaním vád predmetu zmluvy do 10 dní od uplatnenia oprávnenej reklamácie objednávateľa a vady odstrániť v čo najkratšom technicky možnom čase. Termín odstránenia vád sa dohodne písomnou formou, inak platí, že zhotoviteľ je povinný odstrániť vady diela do 30 dní od doručenia písomného oznámenia vád objednávateľom.

10.12 Zhotoviteľ nezodpovedá za vady, ktoré vznikli neodborným zásahom do diela, napr. pôsobením oleja, nafty, chemickým čistením, mechanickým poškodením alebo nesprávnym užívaním alebo udržiavaním. Záruka sa nevzťahuje na prirodzené opotrebovanie vozovky pri jej prevádzke.

### **Čl. 11**

**Zmluvné pokuty a úroky z omeškania**

11.1 Zhotoviteľ je povinný zaplatiť objednávateľovi zmluvnú pokutu vo výške 50,00 € za každý deň omeškania so zhotovením a odovzdaním diela podľa čl. 5 tejto zmluvy.

11.2 Zhotoviteľ je povinný zaplatiť objednávateľovi zmluvnú pokutu vo výške 33,00 € za každý deň omeškania s odstránením vád v zmysle čl. 10 ods. 10.11 tejto zmluvy.

11.3 Objednávateľ môže odpočítať vyššie uvedené pokuty z konečnej faktúry.

11.4 Zaplatenie zmluvnej pokuty nezbavuje zhotoviteľa povinnosti dokončiť a odovzdať dielo a povinnosti odstrániť vady diela.

11.5 Objednávateľ je povinný zaplatiť zhotoviteľovi úrok z omeškania vo výške 0,05 % z dlžnej čiastky za každý deň omeškania s úhradou faktúry vystavenej v súlade s článkom 4 tejto zmluvy po lehote splatnosti faktúry.

## Čl. 12

## Odstúpenie od zmluvy

12.1 Objednávateľ, alebo zhotoviteľ môžu odstúpiť od zmluvy, ak je druhá strana príčinou podstatného porušenia zmluvy, čo značne obmedzí úžitky zo zmluvy vyplývajúce.

12.2 Odstúpenie od zmluvy je možné len v tom prípade, keď oprávnená strana poskytla druhej zmluvnej strane primeranú lehotu s upozornením, že po jej nedodržaní od zmluvy odstúpi.

12.3 Pre odstúpenie od zmluvy platia § 344 až 351 Obchodného zákonníka.

12.4 Odstúpenie od zmluvy je možné len pri podstatnom porušení zmluvy ktoroukoľvek zo zmluvných strán, s výnimkou § 346 Obchodného zákonníka

12.5 Pokiaľ sa od zmluvy odstúpi, zhotoviteľ je povinný okamžite zastaviť práce, zabezpečiť a ochrániť stavenisko a opustiť ho čo najskôr.

12.6 Ktorákoľvek zo zmluvných strán môže od zmluvy odstúpiť z titulu vyššej moci.

**Čl. 13**

**Zmena záväzkov**

13.1 Zmena záväzkov tejto zmluvy sa bude uskutočňovať formou písomných dodatkov.

13.2 Objednávateľ je povinný pristúpiť na zmenu tejto zmluvy v predmete, cene a čase plnenia v týchto prípadoch:

1. ak sa zmení podstatne rozsah požadovaných prác;
2. ak objednávateľ oneskorene odovzdá stavenisko, doklady potrebné ku začatiu stavby;
3. ak dôjde ku prerušeniu alebo zastaveniu prác z dôvodov na strane objednávateľa;
4. v prípade živelných pohrôm.

13.3 V prípade, že naliehavosť zmeny práce by neumožnila predloženie dodatku k zmluve a mohlo by dôjsť k prípadným škodám na diele, resp. by bola ohrozená bezpečnosť pracovníkov, je možné so súhlasom stavebno-technického dozoru v prácach pokračovať a dodatok bude vyhotovený neskôr. Preplatené budú až po jeho potvrdení.

**Čl. 14**

**Riešenie sporov**

14.1 Spory zmluvnej povahy budú strany riešiť mimosúdnou dohodou. V prípade, že nedôjde k dohode, uplatnia zmluvné strany spory na príslušnom súde.

**Článok 15.**

**Záverečné ustanovenia**

15.1 Zmluva vzniká prejavením súhlasu s celým jej obsahom. Súhlas musí byť písomný, riadne potvrdený a podpísaný oprávneným zástupcom zmluvnej strany, ktorá ho prejavila.

15.2 Meniť alebo doplňovať text tejto zmluvy je možné len formou písomných dodatkov, ktoré budú platné ak budú riadne potvrdené a podpísané oprávnenými zástupcami zmluvných strán. Pre platnosť dodatkov k tejto zmluve sa vyžaduje dohoda o celom texte. Dodatky musia byť vyhotovené v rovnakom počte ako pôvodná zmluva.

15.3 K návrhom dodatkov k tejto zmluve sa zmluvné strany zaväzujú vyjadriť písomne do 21 pracovných dní od doručenia návrhu dodatku druhej zmluvnej strane. Po tú istú dobu je týmto návrhom viazaná strana, ktorá ho podala. V prípade, že na potvrdenie dodatku potrebuje niektorá zo zmluvných strán dlhší termín ako je dohodnutý v tomto článku, je o tom povinná neodkladne oboznámiť druhú zmluvnú stranu (písomne – uznáva sa aj faxom, ktorý bude následne potvrdený listom).

15.4 Pre otázky touto zmluvou neriešené platia príslušné ustanovenia Obchodného zákonníka a ostatných všeobecne záväzných právnych predpisov.

15.5 Neoddeliteľnou súčasťou tejto zmluvy sú prílohy:

1. rozpočet (ocenený výkaz výmer),
2. zásady BOZP na stavenisku,

15.6 Táto zmluva má 8 strán, prílohy podľa ods. 15.5. Je vyhotovená v štyroch rovnopisoch s platnosťou originálu, pričom po podpise zmluvy obdrží každá zmluvná strana dve vyhotovenie.

15.7 Zmluva nadobúda platnosť a účinnosť dňom podpisu oboma zmluvnými stranami.

15.8 Zmluvné strany prehlasujú, že súhlasia s podmienkami uvedenými v tejto zmluve, čo potvrdzujú svojimi podpismi.

Obsah zmluvy bol obojstranne prijatý za záväzný a potvrdený zmluvnými stranami.

V ........................., dňa: V Košiciach, dňa 2.7.2009

Za objednávateľa: Za zhotoviteľa:

........................................................ ............................................................

**Ing. Peter Polešenský Ing. Tibor Fuchs**

riaditeľ SSC IVSC Banská Bystrica riaditeľ závodu Stred